Diari Oficial de la Generalitat Valenciana


Sumari del DOGV 373, del 07-05-1986 (1986/806173)

RESOLUCIÓ de 24 d'abril de 1986, de la Subsecretaria de Govern, per la qual es convoca la concessió de 9 beques per a la realitzacio de pràctiques professionals en el Centre Regional de TVE a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   373

Data del DOGV
:   07-05-1986

Secció del DOGV
:   ALTRES DISPOSICIONS

Número del document
:   1986/806173


Data del document
:   24-04-1986

Organisme emissor
:   Presidència de la Generalitat

Tipus de document
:   Resolució

Resolució de 24 d'abril de 1986, de la Subsecretaria de Govern, per la qual es convoca la concessió de 9 beques per a la realització de pràctiques professionals en el Centre Regional de TVE a la Comunitat Valenciana.  
Vist que la Direcció General de Mitjans de Comunicació Social formula proposta de concessió de 9 Beques per a la realització de pràctiques professionals en el Centre Regional de TVE a la Comunitat Valenciana, per a la qual cosa s?han elaborat les bases que han de regir la Convocatòria.   
Vist que la Intervenció Delegada de la Intervenció General de la Generalitat Valenciana ha informat de l'existència de consignació pressupostària en el concepte 87.49.034.0.692 del Pressupost de la Generalitat Valenciana per a 1986.   
Ateses les facultats que em confereix l'article 31 del Decret 152/85 de 4 d'octubre, pel qual s'aprova el Reglament Orgànic i Funcional de la Presidència, he resolt:   
Primer. Que s'efectue la Convocatòria per a la concessió de 9 Beques per a la realització de pràctiques professionals en el Centre Regional de TVE a la Comunitat Valenciana (Aitana).   
Segon. Aprovar les bases que s'adjunten i que hauran de regir-hi.   
València, 14 d'abril de 1986. -El Subsecretari de Govern: Fernando J. Puente Roig.   
ANNEX  
Convocatòria de 14 d'abril de la Presidència de la Generalitat Valenciana per a la concessió de 9 Beques per tal de realitzar pràctiques professionals en el Centre Regional de TVE a València.  
La Presidència de la Generalitat, a proposta de la Direcció General de Mitjans de Comunicació Social, amb la finalitat de fomentar l'especialització i millora dels professionals i aspirants a professionals que vulguen dedicar la seua activitat al mitjà televisiu, ha decidit, d'acord amb TVE, SA, de convocar la concessió de nou beques per a la realització de pràctiques per igual nombre de persones, en les instal·lacions de TVE, SA, a la Comunitat Valenciana.   
Per aixó es fa pública la dita convocatòria que es regirà per les bases següents:   
I. Objecte.   
Les beques tenen per objecte la formació complementària i l'especialització en les funcions i tasques específiques d'un centre de producció i emissió de programes de televisió, atenent a tots els aspectes.   
11. Nombre de beques i dotació.   
Les beques es convoquen en nombre de nou i són dotades amb 74.000 ptes. brutes mensuals, inclosa una assegurança d'assistència mèdica a becaris.   
III. Clases de becas.   
Les beques seran distribuïdes en cinc classes:   
Classe A: hom concedirà tres beques per a captadors d'imatge en el sentit més polivalent del terme, és a dir, per exercir indistintament les activitats pròpies en estudi o exteriors i per a tota classe de programes, així com en qualsevol format o sistema que pogués haver-hi.   
Classe B: hom concedirà dues beques per a arxivers-documentalistes de material audiovisual que vulguen especialitzar-se en els sistemes de recerca, codificació i arxiu adients amb el suport del procés de producció de programes de televisió.   
Classe C: hom concedirà dues beques per a periodistes redactors-reporters entesa aquesta funció en el sentit mès ampli i polivalent.   
Classe D: hom concedirà una beca per a tècnics de so en qualsevol tipus de suport.   
Classe E: hom concedirà una beca per a l'aprenentatge de les funcions pròpies del realitzador-muntador en qualsevol suport i format, entre aquelles persones que acrediten la possessió de coneixements professionals en l'àrea de la teoria i la pràctica del muntatge d'imatges i la realització.   
IV. Requisits dels sol·licitants:   
Podran optar a les beques de la classe «A» els titulats com a Auxiliars Tècnics d'Imatge i So especialitzats en Mitjans Audiovisuals per haver acabat els estudis propis del primer grau de Formació Professional. També aquells que cursen o hagen aprovat el curs de Tècniques i Tecnologia de la Imatge de l'Escola Universitària de Professors d'EGB.   
Podran optar a les beques de la classe «B» els titulats universitaris de grau mitjà o equivalent (haver aprovat tres cursos del grau superior) que puguen acreditar d'haver efectuat algun curset o seminari sobre documentació, bancs de dades, informatització de la documentació, biblioteconomia, etc., o demostrar alguna experiència en aquesta àrea.   
Podran optar a les beques de la classe «C» els periodistes interessats a promocionar-se en la pràctica de la formació professional objecte de la convocàtoria.   
Podran optar a la beca de la classe «D» els titulats com a Auxiliars Tècnics d'Imatge i So especialitzats en Mitjans Audiovisuals per haver acabat els estudis propis del primer grau de formació profesional.   
Podran optar a la beca de la classe «E» els titulats de grau mitjà o equivalent que acrediten la possessió de coneixements professionals en l'àrea de la teoría i de la pràctica del muntatge d'imatges i la realització.   
V. Mèrits preferents.   
Hom considerarà mèrits preferents:   
a) El coneixement idoni de les dues llengües oficials de la Comunitat Valenciana.   
b) Ser menor de trenta anys.   
c) Per als aspirants a les beques de la classe «A» estar cursant o haver acabat els estudis de Formació Professional de Segon Grau, branques d'Imatge i So, especialitat Mitjans Audiovisuals. Experiència demostrada com a captador d'imatge en el sector privat cinematogràfic i videocinematogràfic, i totes les activitats efectuades que degudament acreditades hom jutge oportú d'adjuntar-hi com a mèrit personal.   
d) Per als aspirants a les beques de la classe «B» l'experiència degudament acreditada que hom jutge oportú d'adjuntar-hi com a mèrit personal.   
e) Per als aspirants a les beques de la classe «C», estar en possessió de la llicenciatura de Ciències de la Informació, o titulat per l'Escola Oficial de Periodisme, estar acreditat per alguna de les Associacions Professionals de Periodistes que hi ha a la Comunitat Valenciana i l'experiència que degudament acreditada hom jutge oportú d'adjuntar-hi com a mèrit professional.   
f) Per a aspirants a la beca de la classe «D» l'experiència que degudament acreditada hom jutge oportú d'adjuntar-hi com a mèrit professional.   
g) Per alsaspirants a la beca de la classe «E» l'experiència que degudament acreditada hom jutge oportú d'adjuntar-hi com a mèrit d'acord amb la finalitat d'aquesta.   
VI. Durada i destinació dels becaris.   
El període de benefici de les beques serà de 6 mesos i començarà l'endemà d'haver rebut la notificació.   
Així mateix, qualsevol abandonament que es produís durant el període de gaudiment de la beca, serà automàticament cobert segons l'ordre establert en la susdita borsa de reserva.   
El Subsecretari de Govern podrà deixar sense efecte alguna de les beques a proposta de la Directora General de Mitjans de Comunicació Social, amb la sol·licitud justificada prèviament del Director del Centre Regional de TVE a la Comunitat Valenciana. Les vacants que es produesquen seran automàticament cobertes segons l'ordre establert en la borsa de reserva que resulte de la sel·leció.   
VII. Formalització de les sol·licituds.   
Els impressos de sol·licitud seran a disposició dels interessats en la Secretaria General Administrativa (Registre General), de la Presidència de la Generalitat Valenciana.   
Els candidats hauran de presentar en el Registre General de la Presidència o enviar per qualsevol altre mitjà previst en l'article 66 de la Llei de Procediment Administratiu, elsusdit imprés de sol·licitud complimentat, juntament amb la documentaciô següent:   
a) Currículum vitae, on figuraran les dades personals, data de naixement, domicili, telèfon i una fotografia tamany carnet.   
b) Expedient acadèmic.   
c) Qualsevol altre document que acredite la possessió d'altres títols o mèrits docents, investigadors o professionals que hom vulga d'al·legar-hi.   
d) Declaració de la disposició i la disponibilitat per a residir a València o a localitats properes a les instal·lacions del Centre Regional de TVE a la Comunitat Valenciana.   
VIII. Termini de sol·licitud.   
El termini de sol·licituds serà de 20 dies naturals comptadors desde l'endemà de la publicació d'aquesta Convocatòria en el Diari Oficial de la Generalitat Valenciana   
IX. Procés de selecció i concessió de les beques.   
Les beques seran adjudicades per un Jurat format per les persones següents:   
-La Directora de Mitjans de Comunicació Social, que hi farà de presidenta del Jurat.   
-El Director del Centre Regional de TVE a la Comunitat Valenciana, com a vocal.   
-El Secretari General Administratiu de la Presidéncia de la Generalitat, o persona en qui delegue, que serà alhora vocal i Secretari del Jurat.   
Els membres del Jurat podran ser assessorats pel personal tècnic o professional que calga i que podrà assistir a la selecció amb veu però sense vot.   
El Jurat es reunirà dins els 10 dies següents a l'acabament del termini de presentació de candidatures i podrà convocar-hi a tots aquells candidats que s'escaiga per tal de comprovar, mitjançant entrevista, aquells termes dels mèrits aduïts que consideren d'interés.   
El Jurat podrà declarar deserta, totalment o parcial, l'adjudicació de les beques convocades, reservant-se la facultat d'interpretar el contingut d'aquestes bases als efectes d'adjudicació de les beques.   
X. Drets i obligacions dels becaris.   
Aquestes beques són incompatibles amb qualsevol altra beca o ajuda otorgada per la Generalitat Valenciana o l'Ens Públic RTVE.   
Seran de preferència els candidats que no tinguen una activitat laboral regular remunerada. La infracció d'aquesta regla autoritzarà la Presidència de la Generalitat Valenciana a la cancel·lació del gaudiment de la beca.   
La condició de becari no genera cap relació laboral ni amb la Generalitat ni amb la RTVE.   
TVE, SA, d'acord amb aquestes bases, en determinarà la destinació, n'ordenarà les activitats i establirà la dedicació dels becaris segons els criteris d'organització dels propis serveis i mitjans.   
Finalitzat el període de vigència de la concessió de la beca, i amb l'informe previ d'assistència, aprofitament i aptitud per part de la Direcció del Centre Regional de TVE a la Comunitat Valenciana, la Generalitat Valenciana lliurarà el certificat que pertoque.   
La Presidència de la Generalitat resoldrà les incidències que es produesquen durant el període de benefici de les beques i les deixarà sense efecte en cas d'incompliment de les obligacions per part dels becaris.